paragraph_text: Značajnost Old Firma je u tome što je to jedini pravi susret u Škotskoj ligi jer ostali klubovi ih gotovo da i ne mogu pratiti. Zbog toga se sve češće govori o preseljenju klubova Celtica i Rangersa u engleski Premiership. Vjeruje se da bi oba kluba od toga imali više koristi jer bi im na utakmice zasigurno dolazilo mnogo više navijača nego sada. Također bi se i sponzori više lijepili za njih a sa sponzorima bi bilo i više izravnih prijenosa na TV-u. No to ima i svojih naličja, jer se mnogi malo manje uspješni klubovi u engleskom Premiershipu boje za jaku konkurenciju koja im prijeti iz Škotske, a može im i ukrasti mjesto koje ih vodi do europskih natjecanja poput kupa UEFE. Također priključenje spomenutih klubova engleskom Premiershipu nije dozvoljeno bez dozvole škotske nogometne federacije i bez dozvole europske nogometne federacije (UEFA).